**ROMĂNIA**

**JUDEŢUL TIMIŞ ANEXA nr..... la HCL nr:.............**

**MUNICIPIUL TIMIŞOARA**

**CONTRACT DE DARE ÎN FOLOSINȚĂ GRATUITĂ**

**Nr. .... din ..........................................**

**TEMEI LEGAL :** art. 874-875 Codul civil, art. 349-353, art. 362 alin. 2 și 3 din Ordonanța de Urgență a Guvernului nr. 57/2019 privind Codul administrativ șiHCLMT nr...... privind atribuirea în folosinţă gratuită către .........., a imobilului situat în Timişoara, str…………………

**I. PĂRŢILE CONTRACTANTE**

**1.1**. **MUNICIPIUL TIMIŞOARA**, cu sediul în Timişoara, str.C.D.Loga nr.1, telefon 0256- 408300, reprezentat prin Primar Dl. Dominic Fritz, în calitate de PROPRIETAR, pe de o parte şi

**1.2. ...................................** cu sediul in Timişoara, ......................, CIF ................reprezentat prin ………………………. în calitate de titular al dreptului de folosință gratuită, denumit în continuare BENEFICIAR AL DREPTULUI DE FOLOSINȚĂ GRATUITĂ

**II. OBIECTUL CONTRACTULUI**

2.1. Obiectul contractului îl constituie atribuirea de către proprietar, cu titlu gratuit, a dreptului de folosinţă gratuită asupra imobiluluisituat în Timişoara, str.........................nr.............., ........................., înscris în CF nr....................... Timișoara, nr.top ..................., proprietar ............................

- Valoare de inventar a imobilului este de .................. lei și este înregistrat în evidența mijloacelor fixe cu numărul de inventar ................................

2.2. Proprietarul cedează beneficiarului în mod gratuit folosința bunului prevăzut la pct. 2.1 care face obiectul prezentului contract, nu se va schimba destinația imobilului, fiind interzisă folosirea spațiilor imobilului de către alte persoane fizice sau juridice și în alt scop decât cel prevăzut în Cartea Funciară nr. ..........................

**III. DURATA CONTRACTULUI**

3.1. Durata prezentului contract este pe o perioadă de...... ani. Contractul intră în vigoare și produce efecte de la data semnării de către părţi. La finalizarea contractului spaţiul va fi restituit proprietarului pe bază de proces verbal de predare primire.

3.2. Prin acordul părţilor, prezentul contract poate să înceteze şi înainte de termen.

**IV. OBLIGAŢII LE ŞI DREPTURILE PĂRŢILOR**

4.1. **Drepturile şi obligaţiile proprietarului:**

a) Proprietarul are obligaţia să predea beneficiarului dreptul de folosință gratuită, imobilul atribuit în termen de 30 zile de la data semnării prezentului contract ;

b) Proprietarul are obligaţia să nu-l împiedice pe beneficiarul dreptului de folosință gratuită, să folosească imobilul potrivit destinaţiei sale;

c) Proprietarul are dreptul să rezilieze contractul, în cazul în care beneficiarul nu-şi respectă obligaţiile prevăzute în prezentul contract;

d) Proprietarul are dreptul să solicite încetarea folosinţei gratuite şi restituirea bunului, atunci când interesul public legitim o impune;

e) Proprietarul are dreptul să inspecteze bunul precum şi modul în care beneficiarul dreptului de folosință gratuită, îşi respectă obligaţiile asumate prin contract;

f) Proprietarul are dreptul să modifice în mod unilateral partea reglementară a contractului de cedare a folosinței cu titlu gratuit, cu notificarea prealabilă a beneficiarului din motive excepţionale legate de interesul naţional sau local.

4.2.**Drepturile şi**  **obligaţiile beneficiarului:**

a) Beneficiarul dreptului de folosință gratuită, are dreptul să folosească, în mod direct, pe riscul şi pe răspunderea sa, imobilul care face obiectul prezentului contract;

b) Beneficiarul dreptului de folosință gratuită, are obligația să execute lucrări de întreţinere şi reparaţii interioare a spaţiului pe cheltuială proprie, necesare desfăşurării activităţii sale.

c) Beneficiarul dreptului de folosință gratuită, are obligația să se îngrijească, să păzescă și să conserve bunul cu prudența și diligența unui bun proprietar;

d) Beneficiarul dreptului de folosință gratuită, are obligația să folosească bunul potrivit destinaţiei sale;

e) Beneficiarul dreptului de folosință gratuită, are obligația să suporte cheltuielile cu utilităţile necesare folosinţei acestuia (apa-canal, energie electrica, energie termica), neavând dreptul să ceară restituirea acestora de la proprietar;

f) Beneficiarul dreptului de folosință gratuită, are obligația să execute la timp şi în bune condiţii lucrările de întreţinere şi reparaţii necesare folosinţei spaţiului, neavând dreptul să ceară restituirea acestora de la proprietar;

g) Beneficiarul dreptului de folosință gratuită, are obligația să nu aducă modificări spaţiului decât cu acordul prealabil, în scris, al proprietarului şi cu respectarea legislaţiei în vigoare;

h) Beneficiarul dreptului de folosință gratuită, are obligația să îl informeze pe proprietar cu privire la orice tulburare adusă dreptului de proprietate publică, precum şi la existenţa unor cauze sau iminenţa producerii unor evenimente de natură să conducă la imposibilitatea exploatării bunului;

i) Beneficiarul dreptului de folosință gratuită, are obligația să nu modifice bunul, în parte ori în integralitatea lui. Sunt interzise adăugirile pe verticală sau orizontală care să modifice forma iniţială a construcţiilor sau edificarea unor corpuri noi de construcţii;

j) Beneficiarul dreptului de folosință gratuită, are obligația să nu transmită folosinţa bunului asupra altei persoane – indiferent cu titlu oneros (locaţiune) sau cu titlu gratuit (comodat), sau să se asocieze cu alte persoane fizice sau juridice;

k) Beneficiarul dreptului de folosință gratuită, are obligația să restituie bunul împrumutat la împlinirea termenului stipulat în prezentul contract;

l) Beneficiarul dreptului de folosință gratuită, are obligația să obţină autorizaţia de funcţionare, autorizaţia cu privire la siguranţa la incendiu sau alte autorizatii prevăzute în legi speciale;

m) Beneficiarul dreptului de folosință gratuită, are obligația ca la încetarea contractului, să pună la dispoziţia proprietarului bunul primit în folosinţă în starea în care acesta se găseşte la momentul respectiv, eventualele investiţii, îmbunătăţiri, construcţii, efectuate în perioada de derulare a contractului neputând fi ridicate, iar contravaloarea lor neputând fi solicitată;

n) Dacă bunul cedat a fost deteriorat din culpa beneficiarului dreptului de folosință gratuită, el este obligat să-l restituie în natură sau să achite contravaloarea lui;

o) La încetarea contractului prin ajungere la termen beneficiarul dreptului de folosință gratuită, este obligat să restituie proprietarului, în deplină proprietate în mod gratuit şi liber de orice sarcini, bunul precum şi toate investiţiile, îmbunătăţirile, construcţiile efectuate;

p) Beneficiarul dreptului de folosință gratuită, este obligat sa respecte condiţiile impuse de natura bunului ( materiale cu regim special, condiţii de sigurantă în exploatare, protecţia mediului, etc);

r) La încetarea contractului de cedare a folosinţei gratuite din alte cauze decât prin ajungere la termen, excluzând forţa majoră şi cazul fortuit, beneficiarul este obligat sa asigure continuitatea exploatarii bunului, în conditiile stipulate in contract, pâna la preluarea acestuia de către proprietar;

s) Potrivit art. 350 alin. 2 lit. b), din OUG nr. 57/2019 privind Codul administrativ, titularul dreptului de folosință gratuită / Beneficiarul are obligația să prezinte, anual, proprietarului rapoarte privind activitatea de utilitate publică desfăşurată, gradul de implementare la nivelul colectivităţii, precum şi prognoze şi strategii pentru perioada următoare;

ş) În caz de nerespectare a a obligaţiilor prevăzute în prezentul contract se aplică sancţiuni potrivit art.352 din OUG nr. 57/2019 privind Codul administrativ.

**V. FORŢA MAJORĂ**

5.1. Nici una dintre părţile contractante, nu raspunde de neexecutarea la termen sau/si de executarea în mod necorespunzator - total sau parţial - a oricărei obligaţii care îi revine în baza prezentului contract, dacă neexecutarea sau executarea necorespunzătoare a obligaţiei respective a fost cauzată de forţă majoră, aşa cum este definită de lege și constatată de către o autoritate competentă.

5.2. Partea care invocă forţa majoră este obligată sa notifice celeilalte părţi, imediat şi în mod complet, producerea evenimentului şi să ia toate măsurile posibile în vederea limitarii consecinţelor lui.

5.3. Daca în termen de 6 luni de la producere, evenimentul respectiv nu înceteaza, părţile au dreptul să-şi notifice încetarea de plin drept a prezentului contract fără ca vreuna dintre ele să pretindă daune-interese.

**VI. RISCURI**

6.1. Beneficiarul dreptului de folosință gratuită, va suporta riscul deteriorării sau pieirii bunului în următoarele cazuri:

- întrebuinţarea acestuia contrar destinaţiei sale;

- folosirea bunului după expirarea termenului convenit de părţi prin prezentul contract;

- dacă beneficiarul dreptului de folosință gratuită, ar fi putut salva bunul cedat, atunci când există pericolul distrugerii acestuia.

**VII. ÎNCETAREA CONTRACTULUI**

7.1**.** Prezentul contract îşi încetează efectele în următoarele cazuri:

a) prin restituirea bunului de către beneficiar înaintea termenului prevăzut în contract;

b) prin reziliere, în cazul nerespectării obligaţiilor de către beneficiar, contractul se desfiinţează de plin drept fără acţiune în justiţie şi fără nici o altă formalitate prealabilă;

c) la expirarea duratei stabilite în contract, dacă părţile nu convin, în scris, prelungirea acestuia, în condiţiile legii;

d) în cazul în care interesul naţional sau local o impune, prin revocarea contractului de catre proprietar; În aceasta situaţie de încetare a contractului nu se percep daune;

e) la dispariţia, dintr-o cauză de forţă majoră, a bunului sau în cazul imposibilităţii obiective a beneficiarului de a-l exploata, prin renunţare, fără plata unei despagubiri;

7.2**.** Prezentul contract încetează de drept fără punere în întârziere, fără intervenţia instanţei de judecată şi fără nici o altă formalitate prealabilă în caz de schimbare a proprietarului sau dacă interesul public o impune.

7.3. Partea care invocă o cauză de încetare a prevederilor prezentului contract o va notifica celeilalte părţi, cu cel puţin 15 zile înainte de data la care încetarea urmează să-şi producă efectele.

**VIII. NOTIFICĂRILE ÎNTRE PĂRŢI**

8.1. În accepţiunea părţilor contractante, orice notificare adresată de una dintre acestea celeilalte este valabil îndeplinită dacă va fi transmisă la sediul prevăzut în partea introductivă a prezentului contract.

**IX. LITIGII**

9.1. Părţile au convenit că toate neînţelegerile privind validitatea prezentului contract sau rezultate din interpretarea, executarea şi încetarea acestuia să fie rezolvate pe cale amiabilă de reprezentanţii lor.

9.2. În cazul în care nu este posibilă rezolvarea litigiilor pe cale amiabilă, părţile se vor adresa instanţelor judecătoreşti competente.

**X. CLAUZE FINALE**

10.1. Modificarea prezentului contract se face numai prin act adiţional încheiat între părţile contractante.

10.2. Prezentul contract, reprezintă voinţa părţilor şi înlătură orice altă înţelegere verbală dintre acestea, anterioară sau ulterioară încheierii lui.

10.5. În niciun caz, beneficiarul nu poate invoca dreptul de retenție asupra bunului cedat în folosință gratuită.

10.6. Clauzele prezentului contract se completează cu dispozițiile legale incidente, care se aplică în mod corespunzător.

Prezentul contract a fost încheiat în patru exemplare, câte două pentru fiecare parte şi a fost semnat la data de…………………….

**PROPRIETAR BENEFICIARUL DREPTULUI**

MUNICIPIUL TIMIŞOARA DE FOLOSINȚĂ GRATUITĂ

PRIMAR

**DIRECȚIA ECONOMICĂ**

**DIRECTOR**

**ȘEF SERVICIU**

**CONSILIER JURIDIC,**

**DIRECTOR**

**CONSILIER**